אגיסטרי

אגיסטרי (ביוונית: Αγκίστρι) הוא אי קטן ורשות מקומית במפרץ הסרוני בדרום יוון, בסמוך לאי אגינה. מבחינה מינהלית האי משתייך ליחידה האזורית האיים, שבמחוז אטיקה. שטח האי הוא 13.367 קמ"ר. האי מכוסה בעצי אורן. 

במפקד אוכלוסין בשנת 2011 נמנו באי 1,143 תושבים, המרוכזים בשלושה יישובים: מילוס (566 תושבים), סקאלה (448 תושבים), שהוא מוקד התיירות של האי, ולימנריה (128 תושבים). 

הפלגה לאי מפיראוס נמשכת כשעה. ישנן מעבורות הנוסעות לשם (כמו גם לאיים אחרים באזור) באופן קבוע.

הפעילות התיירותית באי מתמקדת בחופים. פעילויות המתאפשרות באי, הן טיול בחופים, שייט בספינות, ושחייה וצלילה בים. בחודשים יולי ואוגוסט האי מתמלא בעקבות עונת התיירות.

קישורים חיצוניים

 
 האי אגיסטרי
 סיון זמיר, אגיסטרי, מהאיים היפים ביוון, באתר mako, 23 במרץ 2023

האיים הסרוניים
יוון: תיירות